Mathew Price

**Cefnder Eifion Rowlands a cariad Izzy Evans**

### **Cariad newydd**

Yn fuan iawn wedi symyd i Gwmderi gyda'i theulu gosododd Tesni Parri ei golygon ar Mathew Price a bu i'r ddau gysgu gyda'i gilydd ar ôl parti. Cafodd Mathew sioc yn y dyddiau canlynol pan welodd Tesni yn ei gwisg ysgol.

Roedd ei thad, Gerwyn Parri yn amddiffynnol iawn o'i ferch ac yn fygythiol iawn tuag at unrhyw fachgen oedd yn dangos diddordeb tuag ati. Ceisiodd ef ei chael hi i ddangos diddordeb yn Ricky Jones, a oedd yn nes at ei hoedran tan iddo ddarganfod bod Ricky wedi cael Courtney Probert yn feichiog. Er hyn roedd bryd Tesni ar Mathew.

Cyfaddefodd Tesni wrtho mai'r rheswm dros agwedd ei thad oedd gan iddi gael perthynas a dyn priod yn ei bedwar degau cyn iddyn nhw symud i Gwmderi.

Bu Tesni yn dioddef o colitis ac roedd cadw'r cyflwr yn gyfrinach yn rhoi pwysau mawr ar ei pherthynas a Mathew, yntau ddim yn dallt pam ei bod hi'n ei osgoi.  Yn y pendraw datgelodd Gerwyn wrth Mathew y gwir am gyflwr Tesni a daeth y cwpwl i ddealtwraieth a penderfynnu parhau a'u perthynas.

### **Dirywiad Sioned**

Yn dilyn marwolaeth ei chwaer, Angela Probert a’i chyn-wr Ed Charles trodd Sioned at gysyr mewn bywyd hedonistaidd. Cychwynodd yfed yn drwm a cysgu o gwmpas er mawr ofid i’w ffrindiau a chyd-letywyr Mathew a DJ. Cychwynodd Sioned garwriaeth fer a Dylan Ellis ond pan ddaeth yn amlwg nad oedd ganddo ddiddordeb mewn perthynas ddyfnach trodd at gyffuriau i lenwi’r bwlch.

Ceisiodd Mathew roi perswad ar Sioned i roi gorau i’r cyffuriau ond cuddiodd hithau ei thabledi mewn potel paracetomol, penderfyniad a byddai’n cael canlyniadau trasig rai dyddie yn ddiweddarach pan gynhaliwyd parti fflat y siop.

Yn y parti dangosodd Sioned gryn ddiddordeb yn Ricky Jones. Ac yntau a cur pen cymerodd rai o'r tabledi paracetomol a welodd yn y fflat heb sylwi ei fod wedi cymeryd cyffuriau. O fewn dim roedd Ricky o dan effaith y cyffur ac ar ben do’r siop. Er waethaf ymdrechion Mathew a Sioned i annog Ricky i ddod yn ôl i mewn i’r fflat disgynnodd oddi ar y to a dioddef anafiadau difrifol.

### **Etifieddiaeth annisgwyl**

Ar ôl i'w Anti Nel farw, dysgai ei fod wedi gadael rhywbeth iddo yn ei ewyllys - swm bach o arian, a phaentiad ohoni hi yn noeth. Drwy chwarae amryw o driciau arno mae Eifion yn llwyddo ei dwyllo i gredu fod melltith arno.

Un noson, mae'n gwylltio ac yn gyrru cyllell trwy'r llun ac mae llythyr gan Anti Nel yn cael ei ddarganfod yn datgelu y byddai yn derbyn etifeddiaeth ariannol sylweddol ar enedigaeth ei blentyn cyntaf petai yn priodi.

Gyda'i berthynas gyda Tesni yn bell o fod wedi cyrraedd y pwynt ble roedd priodas a phlant ar y gweilch penderfynodd Mathew gadw'r cyfan yn dawel.

### **Ymosodiad asid**

Yn 2020 roedd tro ar fywyd Mathew pan fu'n ddioddefwr ymosodiad asid. Wedi noson hwyr yn meddwi yn y Tapas cafodd Mathew ei orchuddio a'r asid ar ei ffordd adref. Rhythwyd ef i'r ysbyty ond roedd yr asid eisoes wedi gneud niwed mawr i'w gorff.

Yn ddiarwybod i drigolion y pentref Daf oedd yn gyfrifol am yr ymosodiad, wedi ceisio gyrru neges i Dylan Ellis drwy ymosod ar ei nai Guto Parri. Yn anffodus cafodd Mathew ei gamgymryd am Guto yn y twyllwch.

Gyda chefnder Mathew Eifion wedi gadael Cwmderi am gyfnod teimlai ei gariad Izzy Evans rhywfaint o ddyletswydd edrych ar ôl Mathew wrth iddo wella o'i anafiadau. Dros gyfnod closiodd y ddau, Mathew yn cael hi'n llawer haws did ymlaen gyda Izzy nag Tesni oedd hefyd wedi ceisio ail-gysylltu yn y cyfnod yn dilyn yr ymosodiad.

Er waethaf ei pherthynas gydag Eifion cychwynnodd Izzy a Mathew gysgu gyda'i gilydd bu'r ddau yn gefn i'w gilydd yn ystod cyfnod clo Corona.

### **Lladrata Izzy**

Yn 2021 dychwelodd Gaynor a Hywel Llywelyn o wyliau dramor i ddarganod nid yn unig eu bod wedi cael eu cloi allan o Lwyncelyn, ond fod eu eiddo wedi diflanu a'r tŷ wedi'i werthu. Yn dilyn ymholiadau pellach daeth yn amlwg fod rhywun wedi bod yn defnyddio hunaniaeth Gaynor er mwyn cyflawni'r weithred. Cychwynnodd Gaynor amau pawb o'i chwmpas, yn gyntaf cyhuddai Britt Monk pan ddarganfu ei bod newydd fod ar wyliau drud, ac yna ei merch ei hun ar weld **Izzy Evans** yn cael ei cwestiynu gan yr heddlu.

Daeth yn amlwg fod taliadau amheus yn gadael cyfrif Izzy yn fisol i Thailand. Honnai Izzy mai i'r ysgol y bu'n gweithio ynddo oedd rhain yn mynd ond roedd gan ei mam amheuon. Aeth pethau o ddrwg i waeth i Izzy wedi i ymchwiliad gael ei agor yn yr Antur i fewn i faterion ariannol y cwmni yn dilyn galwad dienw. Bu'n' rhaid i Izzy gyfaddef i Mathew Price fod yna wirionedd y tu ôl i'r cyhuddiadau ac ei bod wedi bod yn cymeryd arian o'r Antur yn rheolaidd.

### **Perchennog newydd APD**

Gyda'i etifeddiaeth gan Anti Nel wedi dod drwyddo trodd Mathew ei olygon at sut orau i fuddsoddi'r arian. Gyda Dai a Diane Ashurst a'u brwd ar ymddeol gwelodd Mathew ei gyfle i brynu eu rhan nhw o APD. Doedd Jason Francis ddim yn hapus iawn hefo'r syniad o gael Mathew yn fos arno ond er waethaf ei ymdrechion i geisio darganfod buddsoddwyr arall yn y diwedd, ac ar gyngor Kelly bu iddo ildio a derbyn y sefyllfa.

Cymerodd Mathew at y gwaith yn y cychwyn a chynigiodd waith i Eifion yn y busnes ond cychwynnodd pethau fynd yn drech arno gyda'r pwysau i orffen y gwaith adnewyddu ar y salon. Cychwynnodd weld y straen yn ormod a disgynnodd i mewn i gyfnod o iselder. Yn poeni am ei gefnder penderfynodd Eifion droi at Ray Price, tad Mathew.

Yn anffodus nid oedd perthynas Ray a Mathew yn un agos iawn, a llwyddodd agwedd fychanol Ray tuag at ei fab wneud pethau'n waeth. Aeth pethau o ddrwg i waeth pan gychwynnodd Ray ffraeo gyda Izzy Evans, cariad Mathew. Penderfynodd Izzy orfodi Mathew i ddewis rhyngddynt hithau a'i dad ond pan gafodd hi mo'r ateb oedd hi'n disgwyl daeth a'r berthynas i ben.

Parhaodd Ray i weld bai ar ei fab am bopeth ond yn unwaith iddo ladd ar Eifion am ei rywioldeb ac ar anogaeth Jason benderfynodd Mathew sefyll i fyny dros ei hun a'i gyd-weithwyr. Drwy ddangos asgwrn cefn a mynnu parch gan ei dad llwyddodd i ennill edmygedd Jason er i Ray benderfynu peidio aros yng Nghwmderi wedi'r ffrae.